钦定古今图书集成/理学汇编/学行典/第030卷 > 理数钤〈兑集下〉 > 《冲刑害合图》
## 钦定古今图书集成/理学汇编/学行典/第030卷 > 理数钤〈兑集下〉 > 《冲刑害合图》

冲：　子午　丑未　寅申　卯酉　辰戌　巳亥。
刑　丑卯　辰戌　戌未　未丑　卯子。　〈寅巳申巳申寅〉
害：　子未　丑午　巳寅　卯辰　酉戌　申亥
〈三合〉　申子辰。〈水〉亥卯未：〈木〉巳酉、丑。〈金〉寅午戌：〈火〉
〈六合〉　子丑　寅亥　卯戌　辰酉　申巳　午未，
其论刑冲害合者，则《卦气图》。诸卦之位，有自岁而取
者，有自月而取者，有自日而取者。看其分之尊卑，事
之大小，物之贵贱，而别之尊卑者，王省惟岁，卿士为
月，师尹为日，庶民为星。星者，时也。

此四者，乃其大节耳。推而广之，为吉星六十，凶杀六
十，自百二十而三百六十，各以其逢之所宜，兼搜并
用，智者可以义起矣。所谓卦各有本者，《观物外篇》曰：
“六十四分为二百五十六”，是以一卦去初上之爻，亦
二百五十六也，此生物之数也。故坎离为生物之主，
以离四阳，坎四阴，故生物者必四也。阳百十二，阴百
十二，去其离坎之爻各四，则二百十六也。加艮坎位
中四十阳爻，共为二百五十六也。观康节言此，则生
物之卦，每卦去初上之爻，而用中央四爻，而得二百
五十六爻，不分阴阳皆用之，是生物卦之本也。至运
行数，则左边干兑离震四位三十二卦，皆取阳爻为
主，右边巽《坤》两位十六卦，则取阴爻为主，而坎艮两
位。十六卦则阴阳爻皆用，而离之四阳爻，坎之四阴爻则不用，存之以为运行之主焉。故《外篇》曰：“八卦用
六爻，乾坤主之也；六爻用四位，离坎主之也。”故天之
昏晓不生物，而日中生物。〈言六爻用四位〉地之南北不生物
而中央生物。〈言地卦去巽坤之阴〉“体数何为者也？生物者也。用
数何为者也？运行者也。运行者，天也。生物者，地也。